Man op Magoebaskloof-kleinhoewe oorvalArgieffoto: Lorraine Claasen ŉ Man, in sy 50’s, is Dinsdag helder oordag op ŉ kleinhoewe in die Magoebaskloof-omgewing in Limpopo oorval. Marius Müller, nasionale veiligheidskoördineerder van AfriForum, het aan Maroela Media gesê volgens inligting wat tans tot die AfriForum-buurtwag se beskikking is, het drie gewapende mans omstreeks 10:20 op die kleinhoewe toegeslaan. Die man is in die huis vasgebind en toegesluit en die aanvallers het onder meer met ŉ televisie te voet van die toneel gevlug. Na wat verneem word, is die man nie ernstig beseer nie. Sy vrou was tydens die voorval by die werk. ŉ Grootskaalse soektog na die verdagtes is van stapel gestuur. Maroela Media het navraag by die polisie gedoen en wag vir terugvoer.